اینگیلتره‌نین پایتختی لندن‌ده شنبه گئجه‌سی 7 نفرین اؤلومو، 48 نفرین یارالانماسییلا نتیجه‌لنن سالدیرینین آردین‌دان نظارته آلینان 12 آدام سربست بوراخیلدی.
لندن پولیسی، لندن گؤپروسو و یاخی‌نین‌داکی بوروگ بازاریندا رئال‌لاشان سالدیرینین ایکی فاعلی‌نین ده آدینی آچیقلاییب.
پولیس، سالدیرقانلاردان بیری‌نین پاکیستان دوغولان اینگیلیس وطنداشی خورام بوت اولدوغونو بیلدیردی.
ائولی و اوشاق‌لی اولان 27 یاشین‌داکی بوت، بیر نئچه ایلدیر لندن‌ین شرقین‌دکی بارکینگ‌ده یاشاییردی.
دیگر سالدیرقانین ایسه مراکش و لیبی گؤکنلی 30 یاشین‌داکی راشید ردوان اولدوغو آچیقلاندی.
ایتالیان مطبوعاتی اوچونجو سالدیرقانین دا یوسف زاگبا اولدوغونو ادعا ائتدی.
کوریر دلا سرا خبرینده، مراکشین فاس شهرینده 1995-جی ایلده دوغولدوغو ایفاده ائدیلن زاگبانین آتاسی‌نین مرکشلی، آناسی‌نین ایسه ایتالیان اولدوغو ایفاده ائدیلدی.
بوت، ردوان و اوچونجو بیر سالدیرقان، حادثه گئجه‌سینده پولیس طرفین‌دن اؤلدورولموشدو.
بو آرادا، خورامین کانال 4ده یایینلانان بیر مستندلی فیلمده گؤرولدوگونون اورتایا چیخماسی اؤلکه‌ده مذاکیره موضوعسو اولدو.
بوت‌ین کئچن ایل نشر اولونان سؤز موضوعسو مستندلی فیلمده، رادیکال فیکیرلرینی گیزلمدیغی آیدین اولور.
بوت‌ین لندن‌دکی ریجنتز پارک‌دا اولان مسجیدده مولاییم مسلمان‌لارا تبلیغات ائدرکن، پولیسله موناقیشه‌یه گیردیگی گؤرولور.
سؤز موضوعسو مستندلی فیلمین 1.2 میلیون نفر طرفین‌دن ایزلنیلمه‌سی و بوت‌ین ام.آی.5ین تعقیب لیسته‌سینده اولماسینا قارشی بو سالدیری نن ائنگللنممسی، اینگیلتره‌نین ان اهمیت‌لی مذاکیره موضوعلاری آراسیندا.
سالدیرقانلار، شنبه گئجه‌سی ایچینده اولدوق‌لاری واسطه‌سی لندن کؤرپوسون‌دن پیاده‌لرین اوزرینه سوردوک‌دن سونرا، بوروگ مارکت بؤلگه‌سینده اینسان‌لاری تصادفی پیچاقلامیشدی.
36  نفرین هله خسته‌خانادا معا‌لیجه گؤردوگونو ایفاده ائدن مسئول‌لار، 18 نفرین وضعیتی‌نین جیدی اولدوغونو بیلدیردی.
بو آرادا، ترور سالدیریسندا اؤلنلر، لندن بریدگ یاخینلیغیندا تشکیل ائدیلن پروقراملا آنیلدی.
آنما مراسیمینده اینگیلتره ایچ ایشلر ناظیری امبر رود، آنا مخالیفت‌دکی ایشچی پارتیسی‌نین کؤلگه ایچ ایشلر ناظیری دیان آبوت، لندن بلدیه باشقانی صادق خان، چوخ سایدا اینگیلیس وطنداشی‌نین یانیندا اؤلکه‌ده یاشایان مسلمان‌لار دا قاتیلدی.
لندن‌ین موسلمان بلدیه باشقانی خان، ائتدیگی دانیشمادا، 7 نفرین اؤلدوغو سالدیرینی "باربار" اولا‌راق خاراکتریزه ائتدی.
خان،
"بو پیس جینایت‌لری ایشله‌ین خسته و پیس رادیکال‌لارین، سیزی یئنه‌جگیز، قازانامایاجاقسینیز. غورورلو و وطن‌پرور بیر اینگیلیس مسلمان اولا‌راق بونو سؤیله‌ییرم، بو پیس شئی‌لری منیم آدیما ائده بیلمزسینیز، آزغین ایدئولوژینیزین ایسلامین اصل دگرلری ایله هئچ بیر علاقه‌سی یوخدور و شهریمیزی بؤلمنی اصلا باشارامایاجاقسینیز." دئیه دانیشدی.
چیخیشین آردین‌دان، سالدیری‌نین اولدوغو یئره چیچک‌لر بوراخیلدی، شم‌لر یاندیریلدی. ترور تشکیلاتی داعشین بوینونا گؤتوردوگو حادثه‌نین آردین‌دان پولیسین باشلاددیغی سوروشدورما داوام ائدیر.
